PATVIRTINTA

Rokiškio rajono savivaldybės tarybos

2023 m. vasario 24 d. sprendimu Nr. TS-

**SENIŪNIJŲ GATVIŲ APŠVIETIMO ATNAUJINIMO PROGRAMOS LĖŠŲ NAUDOJIMO IR SKIRSTYMO TVARKOS APRAŠAS**

**I. BENDROSIOS NUOSTATOS**

1. Seniūnijų gatvių apšvietimo atnaujinimo programos (toliau – Programos) finansavimo lėšų, skirtų Rokiškio rajono seniūnijų gatvių apšvietimo atnaujinimui ir plėtrai naudojimo ir skirstymo tvarkos aprašas (toliau – Aprašas) nustato Programos finansavimo lėšų, skirtų Rokiškio rajono savivaldybės (toliau – Savivaldybė) seniūnijų, išskyrus Rokiškio miesto seniūniją, gatvių apšvietimo atnaujinimo ir plėtros lėšų skirstymo tvarką, panaudojimą ir atsiskaitymą už asignavimus.

2. Aprašas parengtas vadovaujantis Lietuvos Respublikos vietos savivaldos įstatymu ir kitais galiojančiais teisės aktais.

3. Šiuo aprašu siekiama užtikrinti Savivaldybės seniūnijų, išskyrus Rokiškio miesto seniūniją, gatvių apšvietimo atnaujinimo Programos tinkamą lėšų, skirtų seniūnijų gatvių apšvietimo atnaujinimui ir plėtrai užtikrinti, paskirstymą ir naudojimą.

**II. PRAŠYMŲ TEIKIMAS**

4. Teikiami prašymai dėl apšvietimo tinklų plėtros.

5. Pateiktų prašymų, svarstymą, analizę ir atranką vykdo administracijos direktoriaus įsakymu sudaryta nuolat veikianti komisija Statybos ir infrastruktūros plėtros skyriaus savivaldybės kapitalo investicijų ir ilgalaikio turto remonto objektų sąrašo sudarymui (toliau – Komisija).

6. Komisija savo veikloje vadovaujasi Lietuvos Respublikos vietos savivaldos įstatymu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Rokiškio rajono savivaldybės tarybos einamiems metams patvirtintu biudžetu, kuriame Statybos ir infrastruktūros plėtros skyriui skirti asignavimai Programai.

8. Komisija savo darbe vadovaujasi nešališkumo, objektyvumo, lygiateisiškumo ir nediskriminavimo principu.

9. Prašymai komisijai dėl apšvietimo tinklų plėtros ateinantiems metams teikiami iki gruodžio 31 dienos.

10. Prašymai dėl apšvietimo tinklų remonto darbų vykstant lygiagrečiai ESO remonto darbams teikiami, kai yra žinomas ESO remonto darbų grafikas.

**III. LĖŠŲ PASKIRSTYMO TVARKA**

11. Savivaldybės biudžete skirtų asignavimų lėšos Programai paskirstomos taip:

*1 lentelė. Programos lėšų paskirstymas*

|  |  |  |
| --- | --- | --- |
| Eil. Nr. | Lėšų paskirtis | Skiriamas proc. |
| 1. | Apšvietimo tinklų remonto darbams lygiagrečiai ESO atliekamiems remonto darbams ir apšvietimo tinklų plėtrai vykdyti | 30 |
| 2. | Gatvių apšvietimo tinklų priežiūrai | 50 |
| 3. | Šviestuvams keisti | 20 |

11.1. Programos lėšų paskirstymo 1 lentelės 1 eilutės lėšos skiriamos remonto darbams lygiagrečiai ESO atliekamiems remonto darbams ir apšvietimo tinklų plėtrai vykdyti:

11.1.1. pirmumas suteikiamas apšvietimo tinklų remonto darbams, vykdomiems lygiagrečiai ESO atliekamiems remonto darbams;

11.1.2. kai ESO atliekami remonto darbai keliose seniūnijose, Komisija objektų atranką vykdo vertindama pagal šiuos atrankos kriterijus (2 lentelė):

*2 lentelė. Objektų atrankos kriterijai*

|  |  |  |
| --- | --- | --- |
| Eil. Nr. | Objekto atrankos vertinimo kriterijai | Objekto atrankos  vertinimo kriterijų reikšmės balais |
| 1. | Namų ūkių tankumas gatvėje, kurioje planuojama plėtra | 5 |
| 2. | Įsikūrusi viešoji įstaiga ar visuomenės traukos objektas | 4 |
| 3. | Pėsčiųjų saugumo užtikrinimas:   * intensyvus transporto eismas (regionis kelias), bet nėra pėsčiųjų tako | 3 |
| 4. | Gelžbetoninės ESO atramos trukdo pėsčiųjų, dviračių eismui, ar yra nutolusios nuo pėsčiųjų tako | 2 |
| 5. | Naujų namų ūkių statyba | 1 |

11.2. Komisija prašymus apšvietimo tinklų plėtrai vertina balais pagal šiuos atrankos kriterijus (3 lentelė) :

*3 lentelė. Objektų atrankos kriterijai*

|  |  |  |
| --- | --- | --- |
| Eil. Nr. | Objekto atrankos vertinimo kriterijai | Objekto atrankos  vertinimo kriterijų reikšmės balais |
| 1. | Namų ūkių tankumas gatvėje, kurioje planuojama plėtra | 5 |
| 2. | Įsikūrusi viešoji įstaiga ar visuomenės traukos objektas | 4 |
| 3. | Pėsčiųjų saugumo užtikrinimas:   * intensyvus transporto eismas (regioninis kelias), bet nėra pėsčiųjų tako | 3 |
| 4. | Neapšviestas pėsčiųjų takas | 2 |
| 5. | Naujų namų ūkių statyba | 1 |

11.2.1. pagal 3 lentelėje nurodytus kriterijus, objektai įvertinami balais, mažėjimo tvarka sudaromas gatvių apšvietimo tinklų plėtros objektų sąrašas (toliau – sąrašas) ir pagal turimą finansavimą numatomi plėtros darbai;

11.2.2. sąrašas sudaromas ir tikslinamas iki einamų metų sausio 31 dienos;

11.2.3. Komisija sąrašą tikslina iš seniūnijų gavus motyvuotą prašymą dėl objekto įrašymo ar išbraukimo;

11.2.4. sąrašas teikiamas tvirtinti Rokiškio rajono savivaldybės tarybai;

11.2.5. sąrašas skelbiamas Rokiškio rajono savivaldybės internetiniame tinklalapyje.

11.3. Programos lėšų paskirstymo 1 lentelės 2 eilutėje skiriama suma išskirstoma procentaliai seniūnijoms pagal seniūnijoje esantį bendrą apšviestų gatvių ilgį (4 lentelė):

*4 lentelė. Procentinis lėšų paskirstymas seniūnijoms gatvių apšvietimo tinklų priežiūrai*

|  |  |  |
| --- | --- | --- |
| Eil. Nr. | Seniūnija | Proc. |
| 1. | Juodupės seniūnija | 12 |
| 2. | Jūžintų seniūnija | 8 |
| 3. | Kamajų seniūnija | 14 |
| 4. | Kazliškio seniūnija | 2 |
| 5. | Kriaunų seniūnija | 4 |
| 6. | Obelių seniūnija | 14 |
| 7. | Pandėlio seniūnija | 16 |
| 8. | Panemunėlio seniūnija | 10 |
| 9. | Rokiškio kaimiškoji seniūnija | 21 |

11.4. Programos lėšų paskirstymo 1 lentelės 3 eilutėje skiriama suma išskirstoma procentaliai seniūnijoms, pagal seniūnijoje esantį bendrą nepakeistų šviestuvų skaičių (5 lentelė):

*5 lentelė. Procentinis lėšų paskirstymas seniūnijoms šviestuvų keitimui*

|  |  |  |
| --- | --- | --- |
| Eil. Nr. | Seniūnija | Proc. |
| 1. | Juodupės seniūnija | 15 |
| 2. | Jūžintų seniūnija | 13 |
| 3. | Kamajų seniūnija | 8 |
| 4. | Kazliškio seniūnija | 1 |
| 5. | Kriaunų seniūnija | 7 |
| 6. | Obelių seniūnija | 21 |
| 7. | Pandėlio seniūnija | 18 |
| 8. | Panemunėlio seniūnija | 1 |
| 9. | Rokiškio kaimiškoji seniūnija | 16 |

12. Seniūnija, išskirtinu atveju, kai seniūnijoje vykdoma plėtra ar lygiagrečiai ESO atliekami remonto darbai, trūkstant lėšų visiškai objektui užbaigti, gali panaudoti seniūnijai skirtas lėšas pagal 4 ir 5 lenteles.

13. Seniūnija nepanaudotas lėšas gatvių apšvietimo tinklų priežiūrai gali naudoti šviestuvų keitimui ir atvirkščiai.

14. Kiekvienais metais iki sausio 31 dienos seniūnams patikslinus seniūnijose esančių apšviestų gatvių ilgį, šviestuvų skaičių, procentinis paskirstymas 4 ir 5 lentelių perskaičiuojamas pagal žemiau pateiktą formulę (1):

A = , % (1)

čia:

A – seniūnijai tenkanti lėšų dalis, procentais;

a – seniūnijos apšviestų gatvių ilgis arba šviestuvų skaičius, vnt.;

b – visų seniūnijų apšviestų gatvių ilgio arba šviestuvų suma, vnt.

**IV. DARBŲ ATLIKIMO IR ATSISKAITYMO TVARKA**

15. Prekės, paslaugos ir darbai įsigyjami Viešųjų pirkimų įstatymo nustatyta tvarka.

16. Asignavimų valdytojas Statybos ir infrastruktūros plėtros skyrius:

16.1. kontroliuoja skirtų lėšų tikslinį panaudojimą;

16.2. gautus išlaidas pagrindžiančius dokumentus patvirtina ir teikia apmokėti Centralizuotos buhalterinės apskaitos skyriui.

17. Seniūnijos įsipareigoja:

17.1. skirtas lėšas naudoti pagal tikslinę paskirtį;

17.2. pateikti asignavimų valdytojui išlaidas pagrindžiančius dokumentus;

17.3. neviršyti seniūnijai skirtų lėšų.

**V. BAIGIAMOSIOS NUOSTATOS**

18. Šis aprašas tvirtinamas, keičiamas ir pripažįstamas netekusiu galios savivaldybės tarybos sprendimu.